kardosdrur/scandi-wiki huggingface dataset:
Smögen

Smögen er en ø, og en  svensk by beliggende i  Sotenäs kommun i Västra Götalands län i landskapet Bohuslän. Øen der ligger vest for kommunens hovedby Kungshamn, har et areal på 104,91 hektar
og en befolkning på 	1.329 mennesker i 2010. Smögen er bedst kendt for sin havn med en 600 meter lang brygge som tiltrækker mange  bådturister hver sommer. Langs bryggen ligger der butikker og spisesteder. Hver morgen afholdes fiskeauktion i Smögen.

Øen Smögen har en udstrækning på godt 1 km² og består af Smögenön mod syd og Hasselön i nord. Sundet mellem disse to øer er blevet opfyldt, så Smögen er en sammenhængende ø. Smögen har forbindelse til Kungshamn over den 400 meter lange Smögenbron, bygget i beton i 1970. Syd for Smögen ligger  øen Hållö med Hållö fyr.

Eksterne kilder og henvisninger

smogenbryggan.se

Byer i Sotenäs kommun
Øer i Sverige
Bohuslen
Apia International Sydney 2012 (damedouble)

Iveta Benešová og Barbora Záhlavová-Strýcová var forsvarende mester, men tabte i første runde.

Květa Peschke og Katarina Srebotnik vandt over den amerikanske dou Liezel Huber og Lisa Raymond i finalen, 6–1, 4–6, [13–11].

Seedning 

 Květa Peschke /  Katarina Srebotnik (Mester)

 Liezel Huber /  Lisa Raymond ''(Finale)

 Gisela Dulko /  Flavia Pennetta ''(Første runde)

 Maria Kirilenko /  Nadia Petrova ''(Semifinale)

Kampe

Referencee

Main Draw

WTA Tour 2012
Sotekanalen

Sotekanalen, (eller Sote kanal eller Sotenkanalen) er en gravet og sprængt kanal, som ligger indenfor halvøen Ramsvikslandet, længst mod vest  på Sotenäset i Sotenäs kommun i det svenske län Västra Götaland, i landskapet Bohuslän..

Baggrund
Ramsvikslandet adskiltes fra fastlandet da Sotekanalen blev anlagt først i 1930'erne; nu nås øen via en svingbro på den vejen. Kanalen blev anlagt for at skabe en beskyttet sejlrute indenfor den meget  ulykkesramte Sotefjorden. 

Tankerne om  en kanal indenfor  Sotenäset var rejst allerede i slutningen af 1800-tallet. Riksdagen tog beslutning om at bygge kanalen år 1913, men udredningsarbejdet trak ud. Arbejdet med at anlægge kanalen startede først i  1931, og var da blandt andet et led i bestræbelserne for at mindske arbejdsløsheden blandt stenhuggere efter krakket i stenindustrien.

Kanalen  blev indviet den 15. juni 1935 af daværende kronprins Gustaf Adolf.  

Dampskibet  "Soten"  havde rute op gennem Sotekanalen op til Bovallstrand. Turen ophørte i  1970'erne.

Kanalfakta 

Dybde: 4,5 m
Bredde i klippen: 15,0 m
Frihøjde under bro: 7,2 m
Total kanallængde: 4 800 m
Antal dagsvæk for byggeriet: 212.000

Litteratur 
Kullbratt, Lars: Vägmiljöer i Bohuslän : Sote kanal : Sotenäs kommun : information från Vägverket Region Väst Bohuslän / [sammanställd av Lars Kullbratt] ; [foto: Hunnebo bildarkiv, Lars Kullbratt ; teckningar: Åke Gustavsson]. Rev. [utg.] (Göteborg, 2000)
Schön, Ebbe: En skyddad led i stenrike I: Kanaler : Svenska turistföreningens årsbok, 1995 (Stockholm, 1994)
Sote kanal 50 år : 1935-1985 / en jubileumsskrift ; utgiven av idrottsföreningar i samarbete (Hunnebostrand, 1985)

Eksterne kilder og henvisninger 

Kanaler i Sverige
Bohuslen
Carl Mar. Møller

Carl Marenus Møller (Carl Mar. Møller) er navnet på flere personer:

 Carl Mar. Møller (departementschef) (1814-1856) – dansk departementschef
 Carl Mar. Møller (redaktør) (1856-1946) – dansk redaktør, politiker og proprietær, far til
 Carl Mar. Møller (forstmand) (1891-1978) – dansk forstmand og professor
 Carl-Mar Møller (født 1953) – dansk sexolog
Chirk Amateur Athletic Association Football Club

Chirk Amateur Athletic Association Football Club (Chirk AAA FC) er en walisisk fodboldklub fra Chirk i det nordøstlige Wales. Klubben var sammen med naboklubberne Wrexham, Oswestry og Druids med til at stifte Football Association of Wales i 1876. I begyndelsen bestod Chirk AAA's hold primært af ansatte på Chirk Castle og Black Park Colliery, heraf kælenavnet The Colliers.

Klubben havde sin storhedstid i 1880'erne og 1890'erne, hvor den vandt Welsh Cup fem gange og den engelsk-walisiske liga The Combination én gang. I første halvdel af 1900-tallet spillede Chirk AAA i ligaerne The Combination, Liverpool Combination, Welsh National League og Welsh League. Efter anden verdenskrig etablerede den sig som et af topholdene i Welsh National League, som den vandt flere gange i 1940'erne og 50'erne, og som et af Wales' bedste amatørhold med tre sejre og to finalenederlag i Welsh Amateur Cup.

Siden oprettelse af Wales' nationale ligasystem i 1992 har Chirk AAA spillet i Premier Division i Welsh National League, bortset fra en enkelt sæson i Cymru Alliance i 1997-98.

Klubbens kendteste spiller er nok Billy Meredith, der startede med at spille fodbold i Chirk AAA i begyndelsen af 1890'erne, inden han senere opnåede 48 landskampe for Wales og over 750 kampe for Manchester City og Manchester United.

Bedste resultater

Pokalturneringer 
 Welsh Cup
 Vinder (5): 1886–87, 1887–88, 1889–90, 1891–92, 1893–94
 Finalist (1): 1892–93

 Welsh Amateur Cup
 Vinder (3): 1958–59, 1959–60, 1962–63
 Finalist (2): 1951–52, 1954–55

North Wales Alliance Cup
 Vinder (2): 1919–20, 1920–21

Welsh National League Premier Division Cup
 Vinder (4): 1988–89, 1990–91, 1998–99, 2003–04

Welsh National League Division 1 League Cup
 Vinder (1): 1953–54

Welsh National League Division 2 League Cup
 Vinder (4): 1975–76, 1976–77, 1978–79, 1984–85

Horace Wynne Cup
 Vinder (1): 1978–79

Carlsberg Pub and Club Cup Cymru
 Vinder (1): 1996–97

Ligaturneringer 
The Combination
 Vinder (1): 1899–1900

Welsh National League
 Vinder af First Division (7): 1947–48, 1949–50, 1951–52, 1958–59, 1959–60, 1960–61, 1983–84
 Vinder af Second Division (2): 1978–79, 1984–85

Liga- og pokalhistorie

Ligahistorie

Kilder / eksterne henvisninger

Noter 

Fodboldklubber i Wales
Etableret i 1876
Carl Mar. Møller (departementschef)

Carl Marenus Møller (25. marts 1814 i København – 21. juli 1856 sammesteds) var en dansk departementschef.

Han var søn af apoteker, assessor pharm. Jacob Møller og Amalia Christiane Crone, blev 1833 student fra Borgerdydskolen i København, 1837 cand. jur., 1847 kancellist i Danske Kancelli, 1848 fuldmægtig i Indenrigsministeriet og senere samme år 1. fuldmægtig i sammes 1. departement, 1850 konstitueret departementssekretær og chef for samme departements kontor, samme år virkelig kancelliråd, fik 1852 kgl. udnævnelse i embedet og blev samme år fungerende direktør for departementet, samme år virkelig justitsråd, 1854 konstitueret direktør for samme, fik 1855 kongelig udnævnelse til departementsdirektør samt virkelig etatsråd, blev 1. januar 1856 Ridder af Dannebrog, men døde sommeren samme år. Han var ugift.

Kilder 
Danske Jurister 1736-1936.

Jurister fra Danmark
Departementschefer i Indenrigsministeriet
Riddere af Dannebrog
Personer fra København
Danskere i 1800-tallet
Etatsråder fra Danmark
Studenter fra Østre Borgerdyd Gymnasium
Carl Mar. Møller (redaktør)

Carl Marenus Møller (26. december 1856 på Gammelgård på Als – 3. januar 1946 i Horsens) var en dansk proprietær, politiker og redaktør, bror til Hans-Jacob Møller og far til forstmanden af samme navn.

Han var søn af proprietær Hans Tellus Møller (1826-1883) og Laura Cornelia Hansen (1828-1905). Carl Mar. Møller gik på Sorø Akademi fra 1866 og tog afgangseksamen 1874, tog filosofikum 1875, blev landvæsenselev 1875 og landbrugskandidat 1879, var forvalter på Sjælland og i Jylland 1879-83, forpagter af Gyldensteen i Odense Amt 1883-90 og ejer af proprietærgården Slemminggård i Randers Amt 1889-1903.

Han var fra 1896 journalist ved Aarhus Stiftstidende, blev 1897 medejer (sammen med Hans Boesgaard) og redaktør af Horsens Avis og var eneejer og redaktør af Horsens Avis 1898-1919.

Carl Mar. Møller var formand for Hammelev-Enslev Sogneråd 1894, formand for Horsens Konservative Vælgerforening 1907, medlem af bestyrelsen for Organisationen af Bladudgivere i Provinsen 1908 og medlem af Horsens Byråd 1913-1920.

Møller blev gift 30. marts 1887 i Åby Kirke i Vendsyssel med Valborg Christine Heilmann (22. august 1859 i Hårby på Fyn - 17. januar 1937 i Egely ved Bryrup).

Kilder 
 Opslag i Soranerbiografien 

Chefredaktører fra Danmark
Medlemmer af Horsens Byråd
Proprietærer fra Danmark
Personer fra Als
Danskere i 1800-tallet
Danskere i 1900-tallet
Kommunalbestyrelsesmedlemmer fra Det Konservative Folkeparti
Agronomer fra Danmark
Sognerådsformænd fra Danmark
Snesko

Snesko er fodtøj, som spændes på fødderne og er et nyttigt hjælpemiddel, som anvendes ved færdsel i dyb sne. Snesko laves med en stor bæreflade og fæstes under fødderne, således at brugeren kan gå oppe på sneoverfladen i stedet for at bryde igennem for hvert skridt.

Tidligere er der også lavet snesko beregnede for heste, både i træ og af metal.

Historie 

Snesko har været anvendt i århundreder, for at man lettere kunne bevæge sig i sne. Det menes, at opfindelsen er gjort i Asien og herfra har bredt sig til Nordamerika, hvor den vandt indpas hos indianere og eskimoer (inuit). I begyndelsen var sneskoene kun en flad plade, ofte med den klassiske tennisketsjerform. Materialet var da ofte reb spændt på kryds og tværs på i træramme. Fæstemekanismerne bestod ofte af læderremme. Med tiden har de udviklet sig, og der er kommet et led ind, således at foden kan bevæge sig mere naturligt. Materialerne er i dag ofte en aluminiumsramme med forskellige syntetiske materialer i. Der er i dag stor variation i fæstemekanismerne, men de består i hovedsagen af forskellige remme og gummistropper.

Eksterne henvisninger 

 Kaj Birket-Smith: "Folke- og kulturvandringer i det nordlige Nord-Amerika. Foredrag holdt ved det 18. skandinaviske naturforskermøde i København 1929" (Geografisk Tidsskrift, Bind 33; 1930)
 Gudmund Hatt: "Kyst- og Indlandskultur i det arktiske" (Geografisk Tidsskrift, Bind 23; 1915)
 Gudmund Hatt: "Rensdyrnomadismens Elementer" (Geografisk Tidsskrift, Bind 24; 1918)

Fodtøj
Sko
Sportsfodtøj
Alexander Bard

Alexander Bengt Magnus Bard (17. marts 1961 i Västra Ny i Motala kommun) er en svensk debattør, forfatter, forelæser, kunstner, politiker og musikproducer. Han grundlagde og har spillet med musikgrupperne Barbie, Army of Lovers, BWO, Gravitonas og Vacuum. Ved siden af musikken holder Alexander foredrag samt deltager i debatter både i Sverige og udenlands siden 1995. Bard har skrevet tre bøger sammen med Jan Söderqvist. I 2011 medvirkede Alexander i juryen i tv-programmet Idol 2011. Han er nevø til kunstneren Bengt Johansson og prædikanten Hans Johansson.

Eksterne henvisninger 

Musikproducere fra Sverige
Kennesaw State University

Kennesaw State University (også kendt Kennesaw State, og KSU) er et offentlig amerikansk universitet i Kennesaw, Georgia. Kennesaw State blev grundlagt i 1963, som Kennesaw Junior College. 10 år senere blev skolen omdøbt til Kennesaw College, og i 1996 skiftede den navn til det nuværende Kennesaw State University. Med 24.175 studerende er KSU det tredje største universitet i Georgia kun overgået af University of Georgia og Georgia State University. I dag er Kennesaw State University organiseret i otte colleges og tilbyder 50 bacheloruddannelser, 20 kandidatuddannelser og 5 doktorgrader. I november 2013 blev det offentliggjort at Kennesaw State University og Southern Polytechnic State University bliver slået sammen til én institution kaldet Kennesaw State University. Dette nye universitet vil have ca. 31.000 studerende, og sammenlægningen vil efter planen ske i efteråret 2015.

Kennesaw State's sportshold er en vigtig del af både nuværende og tidligere studerendes liv. De er kendt som The Owls og konkurrerer i den bedste amerikanske kollegiale række. Kennesaw State University annoncerede i starten af 2013 at de ville starte et amerikanske fodboldhold i efteråret af 2015. I alt dyrker de studerende 18 sportsgrene på højeste kollegiale niveau.

Eksterne kilder/henvisninger 

 universitetets websted

Universiteter i USA
Langhans

Langhans er et tyskt efternavn, der henviser til blandt andre:

 Carl Gotthard Langhans (1732-1808), arkitekt
 Carl Ferdinand Langhans (1782-1869), arkitekt
 Ernst Friedrich Langhans (1829−1880), teolog
 Friedrich Wilhelm Langhans (1832–1892), musikolog
 Paul Langhans (1867-1952), kartograf
Wilhelm Langhans

Friedrich Wilhelm Langhans (21. september 1832—9. juni 1892) var en tysk musikforfatter.

Langhans var elev af Leipzig-konservatoriet, hvor han navnlig under Ferdinand David lagde sig efter violinspil. Senere opholdt han sig tvende gange i længere tid i Paris, den første gang for at studere under Alard. I 1869 tog Langhans doktorgraden i Heidelberg og levede derefter i Berlin som lærer i musikhistorie, fra 1881 ved Scharwenkas konservatorium. Langhans kompositionsvirksomhed har ikke efterladt sig synderligt spor.

Som musikforfatter har Langhans derimod vundet et betydeligt navn, navnlig ved sin Geschichte der Musik des 17., 18. und 19. Jahrhunderts (2 bind, 1882—87), der fremkom som en fortsættelse og afslutning af Ambros’ berømte musikhistorie, og som uden at besidde dennes selvstændighed eller videnskabelige betydning udmærker sig ved grundighed, overskuelighed og klar fremstilling. Desuden skrev Langhans Das musikalische Urtheil (1872), Die königliche Hochschule für Musik in Berlin (1873) og Musikgeschichte in zwölf Vorträgen (1878).

Kilder 

 

Musikforskere fra Tyskland
Musikhistorikere fra Tyskland
Faglitterære forfattere fra Tyskland
Klassiske komponister fra Tyskland
Violinister fra Tyskland
Tyskere i 1800-tallet
Salmonsens
Carl Gotthard Langhans

Carl Gotthard Langhans (født 15. december 1732 i Landeshut i Schlesien, død 1. oktober 1808 ved Breslau) var en tysk arkitekt.

Biografi 

Langhans blev i 1755 overbygmester i Breslau, hvor han foruden adskillige privathuse opførte det Hatzfeldske Palæ (senere regeringsbygning) og et teater. I 1786 kaldtes han af Kong Frederik Vilhelm 2. til Berlin for at lede den indre udstyrelse af operahuset; i Berlin blev hans hovedværk Brandenburger Tor (1793), i nyklassisk stil, komponeret som propylæer, med slanke doriske søjler og med en romersk triumfvogn over attikaen. Herkules-broen 1792, det anatomiske amfiteater ved Veterinærskolen, fuldendelsen af marmorpalæet ved Potsdam, anlægget af chausseen fra Berlin til Steglitz, den første i Preussen, er ligeledes hans arbejder.

Kilder 
 

Klassicistiske arkitekter
Arkitekter fra Tyskland
Tyskere i 1700-tallet
Tyskere i 1800-tallet
Personer fra Schlesien
Salmonsens
Carl Ferdinand Langhans

Carl Ferdinand Langhans (14. januar 1781 eller 1782 i Breslau - 22. november 1869 i Berlin) var en tysk arkitekt, søn af Carl Gotthard Langhans.

Langhans uddannedes under faderen og Schinkel, og vedblev senere at arbejde i nyklassisk stil. Efter ungdomsarbejder i Breslau byggede han i Berlin blandt andet det enkle Kejser Wilhelm I’s Palæ, men teaterbygninger blev hans specialitet, og på dette område blev han samtidens største autoritet; hans betydeligste arbejde er teatret i Leipzig.

Kilder 

 

Arkitekter fra Tyskland
Tyskere i 1800-tallet
Personer fra Breslau
Salmonsens
Klassicistiske arkitekter
Crème de menthe

Crème de menthe er en sød, alkoholisk drik (likør) med pebermyntesmag. Crème de menthe produceres i en klar ("hvid") variant og i en grøn variant. Den grønne farve skyldes tilsætning af mynte, men visse producenter tilsætter i stedet grøn farve. 

Crème de Menthe benyttes i forskellige cocktails, og kan tillige benyttes i madlavning og som tilsætning til chokolade.

Eksterne henvisninger 

 Crème de Menthe i Rezepte-Wiki 

Likører
Jan Brueghel den yngre

Jan Brueghel den yngre (født 13. september 1601, død 1. september 1678) var en nederlandsk maler. Han var søn af Jan Bruegel den ældre og således en del af Brueghel-familien, der fostrede flere kendte kunstmalere.

Jan Breughel den yngre blev født i Antwerpen og døde samme sted. Han leverede malerier til det østrigske hof, ligesom han i en periode arbejdede i Paris.

Jan Brueghel den Yngre var far til Abraham Brueghel (1631-1690), der ligeledes blev kunstmaler. 

Malere fra Flandern
Personer fra Antwerpen
Medlemmer af Sankt Lukasgildet
Kikunae Ikeda

Kikunae Ikeda ( Ikeda Kikunae,født 8. oktober 1864, død 3. maj 1936) var en japansk kemiker og Tokyo Imperial University-professor i kemi. I 1908 opdagede han den kemiske rod bag en smag han kaldte umami. Det er en af de fem grundsmage, sammen med sød, bitter, surt og saltet.

Smagen blev opdaget da, han fandt frem til en fælles komponent (Glutaminsyre), som som stod bag smagen i kød, tang og tomater, og som dermed producerede følelsen af umami.

Han tog også patent på aminosyren mononatriumglutamat.

Se også 
Ajinomoto

Eksterne henvisninger 
 History of Property Rights - Ikeda, Kikunae  

Kemikere fra Japan
Stenungsunds kommun

Stenungsunds kommun ligger i det svenske län Västra Götaland, i landskapet Bohuslän. Kommunen er en del af storbyregionen Storgöteborg, og  administrationscenteret ligger i byen Stenungsund. 

Kommunen er beliggende  ved havet indenfor øerne Orust og Tjörn og gennemkrydses af E6 og Bohusbanan.

Kommunevåben
Blasonering: I sköld av silver över en av en vågskura bildad blå stam tre bjälkvis ställda genom svarta strängar förenade svarta rundlar, var och en ovan och nedan genom svarta strängar förenad med en röd rundel.

Blasoneringen beskriver en stiliseret fremstilling af en kulbrintekæde. Dette hænger sammen med den petrokemiske industris betydning i kommunen. Våbenet blev registreret i Patent- och registreringsverket 1977.

Byer 
Stenungsunds kommun har ti byer.
Indbyggere pr. 31. december 2005.

Venskabsbyer 

 Odda,  Norge
 Frederiksværk, Danmark
 Vittis (fi: Huittinen), Finland

Eksterne kilder og henvisninger 

Kommuner i Västra Götalands län
Abraham Brueghel

Abraham Brueghel (28. november 1631 – 1690) var en flamsk maler fra den berømte Brueghel-familie. Han var søn af Jan Brueghel den Yngre, barnebarn af Jan Brueghel den ældre og oldebarn af Pieter Brueghel den ældre.

Abraham Brueghel blev født i Antwerpen, hvor han voksede op. I 1649 flyttede han til Sicilien for at arbejde for Prins Antonio Ruffo. 10 år senere flyttede han til Rom, hvor han kort efter giftede sig med en italiensk kvinde. Han flyttede nogle år senere til Napoli, hvor han boede indtil sin død i 1690.

Eksterne henvisninger 

Malere fra Flandern
Personer fra Antwerpen
Another Side (album)

Another Side er et album fra den amerikanske sanger og skuespiller Corbin Bleu. Det blev udgivet i 2007. 
Det blev udgivet i Maj 2007

Numre
Deal with It – 3:04
Stop – 3:24
Roll with You – 2:59
She Could Be – 3:26
I Get Lonely – 3:35
We Come to Party – 3:04
Mixed Up – 2:54
Still There for Me – 3:39
Marchin''' – 3:02Never Met a Girl like You – 3:40Homework (feat. JKing) – 2:58Push It to the Limit – 3:14If She Says Yeah – 3:57Shake It Off'' – 4:06
Debutalbum fra 2007
Popalbum fra USA
Debutalbum fra USA
Speed of Light

Speed of Light er et album fra den amerikanske sanger og skuespiller Corbin Bleu. 
Det blev udgivet i marts 2009.

Numre
 "Moments That Matter"
 "Fear of Flying"
 "Angels Cry"
 "My Everything"
 "Paralyzed"
 "Willing to Go"
 "Speed of Light"
 "Champion"
 "Close"
 "Whatever It Takes"
 "Rock 2 It"
 "Celebrate You"
 "Bodyshock"

Debutalbum fra 2009
Popalbum fra USA
August Wilhelm Ambros

August Wilhelm Ambros (født 17. november 1816 ved Prag, død 28. juni 1876 i Wien) var en østrigsk musikforfatter.

Han måtte efter sin faders ønske gå embedsvejen og blev også i 1840 østrigsk embedsmand; men i stilhed havde han, navnlig påvirket af moderen, en søster til den udmærkede musikhistoriker Raphael Georg Kiesewetter, dyrket musikken og begyndte snart at skrive i Robert Schumanns Neue Zeitschrift für Musik, ligesom han optrådte som komponist. Det var dog først i 1856, at August navn blev almindelig bekendt, da han besvarede Eduard Hanslicks skrift: Vom Musikalisch-Schönen med den lille bog: Die Grenzen der Poesie und Musik, der fremkaldte de heftigste angreb på Ambros, men også skaffede ham mange venskaber, frem for alle Franz Liszts, hvem han tilegnede sin 1860 udgivne, brogede, åndfulde bog Culturhistorische Bilder aus dem Musikleben der Gegenwart, et arbejde, der vakte megen opsigt og blev den nærmeste anledning til, at Ambros fra forlæggerfirmaet F.E.C. Leuckart modtog en opfordring til at skrive en musikkens historie.

Hele resten af sit liv anvendte Ambros på at gøre studier til dette værk, dels i Wiens biblioteker, dels på hyppige rejser til Italien, og til at udarbejde det; desværre nåede han ikke at fuldføre det. 1.-3. bind udkom 1862-68, 4. bind (Palestrinas tid og overgangen til den nyere musik) først efter Ambros død (1878). I et 5. bind har Otto Kade givet et uddrag af Ambros store materialsamling, og Wilhelm Langhans har endelig som en art fortsættelse i to bind meddelt en oversigtsmæssig skildring af musikkens historie i 17., 18. og 19. århundrede. Ambros var imidlertid i 1869 blevet meddirektør ved Prag-konservatoriet, og fra 1872 til sin død var han professor ved konservatoriet i Wien. Hans navn er hovedsagelig knyttet til hans musikhistorie, et af hovedværkerne på dette område; ved siden deraf kan endnu nævnes essaysamlingerne Bunte Blätter (1872 og 74) og af hans talentfulde, men mindre betydende kompositioner 3 messer, et Stabat Mater, en symfoni, en bøhmisk opera, foruden klaver- og sangkompositioner.

Kilder 

 

Musikforskere fra Østrig
Musikhistorikere
Faglitterære forfattere fra Østrig
Salmonsens
Østrigere i 1800-tallet
Professorer fra Østrig
Leopold Ambronn

Friedrich Anton Leopold Ambronn (27. oktober 1854 i Meiningen - 8. juni 1930) var en tysk astronom.

Ambronn blev i 1880 assistent ved Deutsche Seewarte i Hamburg og var i årrækken 1889-1920 tilknyttet observatoriet i Göttingen. I 1892 blev han ansat som privatdocent ved Göttingens Universitet, hvor han i 1902 blev fastansat som professor.
I perioden 1882-83 var Ambronn leder af den tyske polarekspedition til Kingua-fjord, beskrevet i Die deutsche Expeditionen in 1882-83 I, II (Berlin 1886). Han har desuden analyseret de geodætiske og astronomiske observationer, som blev indsamlet under begge de tyske ekspeditioner. I Göttingen har Ambronn i særdeleshed arbejdet med heliometeret. Hans vigtigste publikation er Handbuch der astronomischen Instrumentenkunde I, II (Berlin 1899). Denne udgivelse var længe betragtet som uundværlig for enhver, der enten skulle bygge et astronomisk instrument eller skal arbejde med det.

Kilder 

 

Astronomer fra Tyskland
Ansatte ved Göttingens Universitet
Faglitterære forfattere fra Tyskland
Polarforskere fra Tyskland
Opdagelsesrejsende fra Tyskland
Jean-Delphin Alard

Jean-Delphin Alard (8. maj 1815 i Bayonne–22. februar 1888 i Paris) var en fransk violinist og komponist.

I sit 10. år kunne Alard træde offentlig op med en Viottisk koncert. I 1827 blev han elev af Paris-konservatoriet under François-Antoine Habeneck. I 1843 fulgte han efter Baillot som lærer ved konservatoriet og blev i denne stilling til 1875. Blandt hans mange elever er Sarasate den bekendteste. Alard var en fint dannet musiker og en fremragende lærer; hans kammermusiksoiréer nød i sin tid stort ry. Alards kompositioner for violin er dels instruktive arbejder, dels lettere salonmusik, navnlig fantasier over operamelodier; han har endvidere skrevet en strygekvartet og en udmærket på flere sprog oversat École du violon.

Kilder 

 

Violinister fra Frankrig
Komponister fra Frankrig
Franskmænd i 1800-tallet
Ballin

Ballin () er et hebraisk efternavn. Der er pr. 2020 47 danskere, der bærer dette efternavn.

Efternavn 
 Albert Ballin (18571918), tysk skibsreder
 Camillo Ballin (1944–2020), romersk-katolsk biskop og apostolisk sognepræst i Kuwait
 Claude Ballin (1615, Paris  1678, Paris, Fransk guldsmed
 Claude Ballin (den Yngre) (1660 1754), Fransk guldsmed
 Ernst Hirsch Ballin (1950), hollandsk politiker
 Hugo Ballin (18791956), amerikansk maler
 Joel Ballin (1822, Vejle  1885, København), dansk kobberstikker
 Mabel Ballin (1887  1958), amerikansk skuespillerinde
 Max (Adolph) Ballin (1865, Hamborg  1921, Frederiksberg), tysk-dansk erhvervsleder og garveriejer
 Mogens Ballin (1872  1914), dansk maler og kunsthåndværker
 Rainer Ballin (* 1959), tysk journalist og radiovært

Virksomheder 
 Ballin & Hertz (A/S M.I. Ballins Sønners og Hertz Garverier og Skotøjsfabrikker)
 M.I. Ballins Sønner

Stednavne 
 Ballin ()

Se også 
 Balin

Referencer 

Polske efternavne
Nedertyske efternavne
Danske efternavne
Jødiske efternavne